घर से भाग रहे तीन बच्चों को पुलिस ने परिजनों को सौंपा
आरपीएफ-जीआरपी ने स्टेशन बुलवाया तीनों के परिनजों को
भास्कर संवाददाता | बीना
भोपाल-बिलासपुर एक्सप्रेस में मंडीबामोरा से बैठकर घर से भागे तीन नाबालिगों को आरपीएफ ने प्लेटफॉर्म 2/5 पर पकड़कर पूछताछ की। लड़कों ने बताया कि वह घर से निकल कर ट्रेन में बैठ गए थे बाद में स्थानीय स्टेशन पर उतर गए और भटक गए।
बच्चों ने पुलिस को सुनाई अलग कहानी
आरपीएफ एएसआई एसएस कुन्दू ने बताया कि मंडीबामोरा निवासी गोलू पिता कल्लू अहिरवार 12 वर्ष,रामदास पिता बालकिशन अहिरवार 11 वर्ष एवं चंदन पिता नेत्रराम अहिरवार 9 वर्ष घर से खेल खेल में मंडीबामोरा रेलवे स्टेशन पर खडी भोपाल-बिलासपुर एक्सप्रेस में बैठ गए जो बीना आ रही थी यहां आने के बाद वह यहां उतर गए और रास्ता भूल गए। जिन्हें आवारा हालात पर प्लेटफार्म क्रमांक 2/5 पर घूमता देख आरपीएफ के आरक्षक जेके पथरोल ने उन्हें रोक कर पूछताछ की तो पता चला कि वह घर से भटक कर यहां आ गए हैं।
आरक्षक उन्हें थाना लाया और डयूटी पर तैनात ड्यूटी अधिकारी को सूचना दी। बाद में परिजनों को सूचना देकर थाना बुलाया गया और नाबालिगों को परिजनों को सुपुर्द किया गया।
उन्होंने बताया कि गोलू को उसकी मां अमरवती अहिरवार,चंदन को उसकी मां रामवती एवं रामदास को उसके दादा कन्हैया को सुपुर्द किया गया।
hin_Deva hin_Deva mai_Deva hin_Deva hin_Deva hin_Deva hin_Deva hin_Deva